
SPRENDIMO „DĖL ŠIAULIŲ MIESTO SAVIVALDYBĖS VISUOMENĖS SVEIKATOS BIURO NUOSTATŲ PATVIRTINIMO“ PROJEKTO

Patvirtinti biudžetinės įstaigos Šiaulių miesto savivaldybės visuomenės sveikatos biuro  (toliau – VSB) nuostatus (toliau – Nuostatai). 

VSB nuostatai patvirtinti Šiaulių miesto savivaldybės tarybos 2006 m. rugpjūčio 23 d. sprendimu Nr. T-283 „Dėl Šiaulių miesto savivaldybės tarybos visuomenės sveikatos biuro įsteigimo, nuostatų patvirtinimo ir vadovo“. Paskutinis VSB nuostatų keitimas - Šiaulių miesto savivaldybės tarybos 2016 m. sausio 28 d. sprendimu Nr. T-16 „Dėl Šiaulių miesto savivaldybės tarybos 2006 m. rugpjūčio 23 d. sprendimo Nr. T-283 „Dėl Šiaulių miesto savivaldybės visuomenės sveikatos biuro įsteigimo, nuostatų patvirtinimo ir vadovo“ pakeitimo“.

VSB nuostatai parengti vadovaujantis Lietuvos Respublikos sveikatos apsaugos ministro 2008 m. kovo 15 d. įsakymu Nr. V-196 „Dėl savivaldybės visuomenės sveikatos biuro pavyzdinių nuostatų patvirtinimo“, patvirtintais savivaldybės visuomenės sveikatos biuro pavyzdiniais nuostatais, Lietuvos Respublikos Visuomenės sveikatos priežiūros įstatymo, Lietuvos Respublikos biudžetinių įstaigų įstatymo nuostatomis, Lietuvos Respublikos vietos savivaldos įstatymo pakeitimais.  
Sprendimo projektas parengtas, siekiant patikslinti VSB nuostatus, atsižvelgiant į Lietuvos Respublikos vietos savivaldos įstatyme ir Lietuvos Respublikos biudžetinių įstaigų įstatyme pasikeitusias nuostatas. 
VSB nuostatuose pakoreguotos įstaigos teisės ir pareigos, patikslintos savininko teises įgyvendinančios institucijos kompetencijos, patikslintos nuostatos dėl VSB direktoriaus priėmimo, atleidimo ir atšaukimo iš pareigų ,VSB direktoriaus kompetencijos. 
Vadovaujantis Šiaulių miesto savivaldybės tarybos 2021 m. liepos 1d. sprendimu Nr. T-323 „Dėl biudžetinės įstaigos Šiaulių apskaitos centro steigimo ir nuostatų patvirtinimo“ patvirtintais Šiaulių apskaitos centro nuostatais, Šiaulių apskaitos centras biudžetinių įstaigų buhalterinę apskaitą tvarko centralizuotai.

Priėmus sprendimą, patvirtinti biudžetinės įstaigos Šiaulių miesto savivaldybės visuomenės sveikatos biuro nuostatai pagal galiojančius teisės aktų reikalavimus. Neigiamų pasekmių nenumatoma.

Pripažinti netekusiais galios Šiaulių miesto savivaldybės tarybos 2006 m. rugpjūčio 23 d. sprendimo Nr. T-283 „Dėl Šiaulių miesto savivaldybės visuomenės sveikatos biuro įsteigimo, nuostatų patvirtinimo ir vadovo“ 2 punktu patvirtintus biudžetinės įstaigos Šiaulių miesto savivaldybės visuomenės sveikatos biuro nuostatus.

Sprendimui įgyvendinti nereikės priimti papildomų teisės aktų. 
Sprendimui įgyvendinti reikalingos lėšos.	
Lėšų poreikio nėra. 
Sprendimo projektą parengė Šiaulių miesto savivaldybės administracijos Sveikatos skyrius (toliau – Sveikatos skyrius). Tiesioginis rengėjas – Sveikatos skyriaus vyr. specialistė Dovilė Marcinkienė, tel. (8 41) 596 220. Projekto iniciatorius –Sveikatos skyrius.

